Diari Oficial de la Generalitat Valenciana


Sumari del DOGV 1460, del 10-01-1991 (1991/819910)

RESOLUCIÓ de 20 de desembre de 1990, del Director General de Transports, de modificació de tarifes dels serveis regulars permanents d'ús general de transports de viatgers per carretera.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   1460

Data del DOGV
:   10-01-1991

Secció del DOGV
:   ALTRES DISPOSICIONS

Número del document
:   1991/819910


Data del document
:   20-12-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Anàlisi jurídica

Resolució de 20 de desembre de 1990, del Director General de Transports, de modificació de tarifes dels serveis regulars permanents d'ús general de transport de viatgers per carretera.  
L?Ordre d'aquesta conselleria de 29 de novembre de 1990 estableix que la Direcció General de Transports ha de fixar els coeficients de variació que s'han d'aplicar per a l'actualització de les tarifes dels serveis públics regulars permanents d'ús general de transport de viatgers per carretera.  
Per al pròxim any 1991, han de tenir-se en compte, a l'efecte de la revisió de les tarifes, no únicament les variacions normals dels costos produïts des de l?última revisió de les tarifes sinó, a més, la desaparició de l'assegurança obligatòria de viatgers, que s'integra com un component més de la partida d'assegurances, i amb especial atenció arbitrar un sistema que permeta tenir en compte la variació final experimentada pel combustible com a conseqüència dels continus canvis que n'ha experimentat el cost a causa del conflicte en el golf Pèrsic.  
Per tot això, i en atenció de l'Ordre d'aquesta conselleria de 29 de novembre de 1990, resolc:  
Primer. Autoritzar un augment mitjà del 9'5% de la tarifa de l'usuari dels serveis públics regulars permanents d'ús general de transport de viatgers per carretera.  
En les concessions que ja estigueren sotmeses amb anterioritat al procediment de revisió individualitzada i tingueren, per tant, determinada la seua estructura de costos, la Direcció General de Transports Terrestres podrà autoritzar d'ofici els augments resultants de l'actualització de l'estructura de costos, sempre que aquests no superen el 14%.  
En aquelles concessions que se sotmeten per primera vegada al procediment de revisió individualitzada, la Direcció General de Transports, a la vista de la documentació aportada, podrà autoritzar els augments resultants dins dels límits aprovats, a més haurà de determinar l'estructura de costos ajustada al model que figura en l'annex d'aquesta ordre, que servirà de base a futures revisions de tarifes.  
Segon. S'estableix un suplement excepcional durant 1991 per compensar els increments dels preus dels combustibles durant 1990, igual a:  
S= T x cg x OÓOO558 PTA/viatger- Km  
D'aquesta fórmula, T és la tarifa partícip empresa vigent en el 1990 i cg el valor percentual de combustible en l?estructura de costos de 1990, de manera que les elevacions de les tarifes totals resultants de les previstes en els apartats 2 i 3 de l'article 1r, s'ajustaran als límits assenyalats en l'apartat 2.  
Tercer. Per al càlcul del suplement per aire condicionat s'aplicarà la fórmula següent en cada concessió:  
Sai = 0,1216 + 0,1416 T/365  
D'aquesta fórmula, Sai és el suplement per aire condicionat, per viatger- km; T és el número mitjà de dies a l'any en els quals la temperatura màxima mitjana supera els 20 graus centígrads en el trajecte de la concessió, d'acord amb les dades de l?Institut Nacional de Meteorologia.  
Si de cas no s'aplica aquest procediment, es podrà elevar fins a 0,6632 GBS/viatger- km la quantitat que s'ha de percebre en concepte de suplement per aire condicionat en els expedients realitzats amb l?equip en funcionament.  
Les empreses que sol·liciten l'aplicació d'aquest suplement hauran d'adjuntar a la seua petició, la relació de vehicles que disposen dotats d'equip d'aire condicionat.  
Quart. El mínim de percepció s'estableix en 70 PTA.  
Cinquè. El procediment per a procedir a la revisió de les tarifes serà l'establert mitjançant l'Ordre de la Conselleria d'Obres Públiques, Urbanisme i Transports del dia 29 de novembre de 1990.  
Sisé. Les tarifes resultants de l'aplicació d'aquesta resolució entraran en vigor el dia 1 de gener de 1991.  
València, 19 de desembre de 1990. - El Director General de Transports: Cayetano Roca Giner.